smcproject/ml-wiki-sentences huggingface dataset:
അവാർഡുകൾ ആർതർ എസ്. ഫ്ലെമ്മിംഗ് അവാർഡ് (വാഷിംഗ്ടൺ ജെയ്‌സിസ്), 1970 എക്സപ്ഷണൽ അച്ചീവ്മെന്റ് സയന്റിഫിക് അവാർഡ് മെഡൽ നാസ 1972 ബ്ലാക്ക് എഞ്ചിനീയർ ഓഫ് ദി ഇയർ അവാർഡ് 1987 വാർണർ പ്രൈസ് ഓഫ് ദ അമേരിക്കൻ അസ്ട്രോണമിക്കൽ സൊസൈറ്റി നാഷണൽ സയൻസ് ഫൗണ്ടേഷൻ ഫെലോ ഓണററി ഡോക്ടർ ഓഫ് എഞ്ചിനീയറിംഗ്, മിഷിഗൺ ടെക്നോളജിക്കൽ യൂണിവേഴ്സിറ്റി 2003-ൽ നാഷണൽ ഇൻവെന്റേഴ്സ് ഹാൾ ഓഫ് ഫെയിമിൽ ഉൾപ്പെടുത്തി നാഷണൽ മെഡൽ ഓഫ് ടെക്നോളജി ആന്റ് ഇന്നൊവേഷൻ , 2012 അവലംബം പുറം കണ്ണികൾ eBlack Studies George Carruthers, About Notables, George Carruthers Biography of Carruthers from IEEE Video clip highlighting Dr. George Carruthers' distinguished career as a space scientist Video of Carruthers talking about his work , from the National Science Technology Medals Foundation
ജോർജ് ലോറൻസ് ഇംഗ്ലീഷ് വിലാസം https://ml.wikipedia.org/wiki/George_St_Patrick_Lawrence
ബ്രിട്ടീഷ് ഈസ്റ്റ് ഇന്ത്യ കമ്പനിക്കുവേണ്ടി ഇന്ത്യയിൽ ജോലിയെടുത്തിരുന്ന സൈനികനും ഭരണകർത്താവുമായിരുന്നു ജോർജ് ലോറൻസ് ( ഇംഗ്ലീഷ് : George Lawrence ) എന്ന ജോർജ് സെയിന്റ് പാട്രിക് ലോറൻസ് .
കമ്പനിക്കുവേണ്ടി ഒന്നാം ആംഗ്ലോ-അഫ്ഗാൻ യുദ്ധം , ആംഗ്ലോ-സിഖ് യുദ്ധങ്ങൾ എന്നിവയിൽ പങ്കെടുത്തിട്ടുണ്ട്.
ഇരുയുദ്ധങ്ങളിലും തടവുകാരനായി പിടിക്കപ്പെട്ടിരുന്നു.
1840-കളുടെ ആരംഭത്തിൽ കാബൂളിലെ ബ്രിട്ടീഷ് നയതന്ത്രപ്രതിനിധിയായിരുന്ന വില്യം മക്നാട്ടന്റെ സൈനിക സെക്രട്ടറിയായിരുന്നു.
ബ്രിട്ടീഷ് ഇന്ത്യയിലെ പ്രമുഖ ഭരണകർത്താക്കളായിരുന്ന ജോൺ ലോറൻസ് , ഹെൻറി ലോറൻസ് എന്നിവർ ജോർജിന്റെ ഇളയ സഹോദരന്മാരാണ്.
ഹെൻറി പഞ്ചാബിന്റെ റെസിഡന്റായിരുന്ന അവസരത്തിൽ അദ്ദേഹത്തിന്റെ സഹായിയായി പെഷവാറിന്റെ ഭരണകർത്താവായും ജോർജ് ജോലിയെടുത്തിരുന്നു.
രണ്ടാം ആംഗ്ലോ-സിഖ് യുദ്ധസമയത്ത് , സിഖുകാരെ സഹായിച്ചിരുന്ന ദോസ്ത് മുഹമ്മദ് ഖാന്റെ സഹോദരനായിരുന്ന സുൽത്താൻ മുഹമ്മദ് ഖാനാണ് ജോർജിനെ തടവിലാക്കിയത്.
പിന്നീടദ്ദേഹത്തെ ഷേർ സിങ് അട്ടാരിവാലക്ക് കൈമാറുകയുമായിരുന്നു.
ഇക്കാലത്ത് സന്ധിവ്യവസ്ഥകളറിയിക്കാൻ ദൂതനായി ഷേർ സിങ്, ജോർജിനെയായിരുന്നു നിയോഗിച്ചിരുന്നത്.
ഇന്ത്യയിലെ തന്റെ 43 വർഷത്തെ ഔദ്യോഗികജീവിതത്തെപ്പറ്റി, റെമിനിസെൻസ് ഓഫ് 43 യേഴ്സ് ഇൻ ഇന്ത്യ ( ഇംഗ്ലീഷ് : Reminiscences of forty-three years in India ) എന്ന ഒരു പുസ്തകം 1874-ൽ അദ്ദേഹം പുറത്തിറക്കിയിരുന്നു.
അവലംബം പുറത്തേക്കുള്ള കണ്ണികൾ ജോർജ് രചിച്ച റെമിനിസെൻസ് ഓഫ് 43 യേഴ്സ് ഇൻ ഇന്ത്യ എന്ന പുസ്തകം
ജോർജ് വാകയിൽ ഇംഗ്ലീഷ് വിലാസം https://ml.wikipedia.org/wiki/George_Vakayilachan
കത്തോലിക്കാസഭയിലെ ദൈവദാസനാണ് ജോർജ് വാകയിൽ (1883 സെപ്റ്റംബർ 12 -1931 നവംബർ 4).
വാകയിലച്ചൻ എന്നും അറിയപ്പെടുന്നു.
2013 സെപ്റ്റംബർ 1-ന് കത്തോലിക്കാസഭ ഇദ്ദേഹത്തെ ദൈവദാസനായി പ്രഖ്യാപിച്ചു.
1883 സെപ്തംബർ 12 ന് കൂനമ്മാവ് സെന്റ് ഫിലോമിനാസ് ഇടവകയിൽ വാകയിൽ പൈലിയുടെയും ഫ്രാൻസിസ്‌കയുടെയും മൂന്നുമക്കളിൽ രണ്ടാമനായി ജനിച്ചു.
ഏഴു വയസ്സുള്ളപ്പോൾ അമ്മ മരണമടഞ്ഞു.
എറണാകുളം സെന്റ് ആൽബർട്ട്‌സ് ഹൈസ്‌കൂളിൽ പഠിച്ചശേഷം വരാപ്പുഴ പുത്തൻപള്ളി സെമിനാരിയിൽ വൈദികപരിശീലനം ആരംഭിച്ചു.
ഒപ്പം തത്ത്വശാസ്ത്രവും ദൈവശാസ്ത്രവും പൂർത്തിയാക്കി.
1912 ഡിസംബർ 30-ന് പുത്തൻപള്ളി സെമിനാരിചാപ്പലിൽ വെച്ച് വരാപ്പുഴ അതിരൂപതയുടെ രണ്ടാമത്തെ മെത്രാപ്പോലീത്ത ബെർണാർദ് അർഗ്വിൻസോൺസിൽ നിന്നും പൗരോഹിത്യം സ്വീകരിച്ചു.
ഇപ്പോഴത്തെ കോട്ടപ്പുറം രൂപതയിൽ ഉൾപ്പെടുന്ന  ഗോതുരത്ത്, മടപ്ലാത്തുരുത്ത് എന്നിവിടങ്ങളിലും കോട്ടയം വിജയപുരം രൂപതയിലെ തിരുവഞ്ചിയൂർ, കുറിച്ചി, തോട്ടകം എന്നീ ഇടവകകളിലും സേവനമനുഷ്ഠിച്ചു.
1922 നവംബർ മാസത്തിൽ  മൂത്തേടം ഇടവക വികാരിയായി നിയമിക്കപ്പെട്ടു.
ശ്വാസകോശസംബന്ധമായ അസുഖം മൂലം എറണാകുളം ജനറൽ ആശുപത്രിയിൽ 1931 നവംബർ 4-ന് മരണമടഞ്ഞു.
മരട് മൂത്തേടം ദേവാലയത്തിലാണ് ഇദ്ദേഹത്തെ അടക്കം ചെയ്തിരിക്കുന്നത്.
ദൈവദാസൻ
2013 സെപ്റ്റംബർ 1-ന് വരാപ്പുഴ മെത്രാപ്പൊലീത്ത ഫ്രാൻസിസ് കല്ലറക്കൽ വാകയിലച്ചനെ ദൈവദാസനായി പ്രഖ്യപിച്ചു.
വിശുദ്ധനായി പ്രഖ്യാപിക്കുന്നതിനുള്ള ആദ്യപടിയായാണ് ദൈവദാസനായി പ്രഖ്യാപിച്ചത്.
ടർബൈൻ ഇംഗ്ലീഷ് വിലാസം https://ml.wikipedia.org/wiki/Turbine ഒരു സീമൻസ് ആവി ടർബൈൻ വീമാനത്തിൽ നിന്നുള്ള ടർബൈനിന്റെ ദൃശ്യം
ദ്രവങ്ങളിലടങ്ങിയിരിക്കുന്ന ഊർജ്ജത്തെ യാന്ത്രിക ഊർജ്ജമാക്കി മാറ്റാൻ ഉപയോഗിക്കുന്ന ഒരു ഉപാധിയാണ് ടർബൈൻ (Turbine).
ചുറ്റുന്ന എന്നർഥമുള്ള ടർബൊ എന്ന ലാറ്റിൻ പദത്തിൽ നിന്നാണ് ടർബൈൻ (ചുറ്റുന്ന വസ്തു) എന്ന പേര് നിഷ്പ്പന്നമായത്.
ടർബൈൻ വ്യൂഹത്തിലൂടെയുള്ള ദ്രവ പ്രവാഹം വ്യൂഹത്തിലെ റോട്ടറിൽ ഘടിപ്പിച്ചിട്ടുള്ള ബ്ലേഡ് അഥവാ ദലങ്ങളെ ചലിപ്പിച്ച് റോട്ടറെ കറക്കുന്നു.
ടർബൈനിലുപയോഗിക്കുന്ന മാധ്യമത്തെ അടിസ്ഥാനമാക്കി ടർബൈനുകളെ ജല ടർബൈൻ, നീരാവി ടർബൈൻ, വാതക ടർബൈൻ, കാറ്റ് (wind) ടർബൈൻ എന്നിങ്ങനെ നാലായി തരംതിരിക്കാം.
ജല ടർബൈൻ പ്രധാനമായും വൈദ്യുതിയുടെ ഉത്പ്പാദനത്തിനായി ഉപയോഗിക്കുന്നു.
എങ്കിലും വൈദ്യുതിയുടെ മുഖ്യ ഉത്പ്പാദനം നീരാവി ടർബൈനുകളുടെ പ്രവർത്തനത്തിൽ കൂടിയാണ്.
വൈദ്യുതോത്പ്പാദനം, വ്യവസായ ആവശ്യങ്ങൾ, സമുദ്രത്തിൽ ക്കൂടി സഞ്ചരിക്കുന്ന വലിയ വാഹനങ്ങളുടെ നോദനം എന്നിവയ്ക്കായി നീരാവി ടർബൈനുകൾ ഉപയോഗിക്കുന്നു.
ജെറ്റ് നോദനം മൂലം പ്രവർത്തിക്കുന്ന വിമാനങ്ങളിലാണ് വാതക ടർബൈനുകൾ പ്രധാനമായും ഉപയോഗിക്കുന്നത്.
ഇതുകൂടാതെ, വൈദ്യുതോത്പ്പാദന രംഗത്ത്, പീക്ക് ലോഡ് ആവശ്യങ്ങളെ (peak load demands) നേരിടുന്നതിനും, പ്രകൃതി വാതക വ്യവസായ മേഖലയിൽ വളരെ നീളം കൂടിയ പൈപ്പുകളിൽക്കൂടി പ്രകൃതി വാതകം പമ്പു ചെയ്യുന്നതിനും, വാതക ടർബൈനുകൾ ഉപയോഗപ്പെടുത്താറുണ്ട്.
വൈദ്യുതോത്പ്പാദനത്തിന് കാറ്റിൽ നിന്നുള്ള ഊർജ്ജം വഴി പ്രവർത്തിക്കുന്ന കാറ്റ് ടർബൈനുകളും അടുത്തകാലത്തു രൂപപ്പെടുത്തിയിട്ടുണ്ട്.
പുറത്തേക്കുള്ള കണ്ണികൾ http://www.du.edu/~jcalvert/tech/fluids/turbine.htm http://a330.over-blog.com http://www.howstuffworks.com/turbine3.htm
ടർബൈൻ നോദനം ഇംഗ്ലീഷ് വിലാസം https://ml.wikipedia.org/wiki/Turbine_propulsion A steam turbine with the case opened
വാഹനങ്ങളിൽ, വാതക ടർബൈൻ പ്രവർത്തിപ്പിച്ചുകൊണ്ട് സൃഷ്ടിക്കുന്ന നോദനം.
മറ്റ് ആന്തര ദഹന എൻജിനുകളെ അപേക്ഷിച്ച്, ഭാരക്കുറവ്, ഒതുങ്ങിയ കെട്ടുറപ്പ്, ഉയർന്ന ആയുർദൈർഘ്യം എന്നീ ഗുണമേന്മകളുള്ളതിനാൽ വാഹനങ്ങളുടെ മുഖ്യ നോദനത്തിൽ ഇന്നേറ്റവും വ്യാപകമായിട്ടുപയോഗപ്പെടുത്താറുള്ളത് ടർബൈൻ നോദന രീതിയാണ്.
വിമാനം , കപ്പൽ , തീവണ്ടി , സൈനിക ടാങ്കുകൾ, സ്പോർട്സ് കാറുകൾ എന്നിവയിലെല്ലാം ഇത്തരം എൻജിൻ ഉപയോഗിച്ചുവരുന്നു.
ടർബൈൻ നോദന രീതി ഉപയോഗപ്പെടുത്തുന്ന എൻജിനുകളുടെ പ്രധാന ഭാഗം വാതക ടർബൈനാണ്.
വാതക ടർബൈനിലെ കോർ അഥവാ വാതക ജനറേറ്റർ 'ഓപ്പൺ സൈക്കിൾ' രീതിയിൽ പ്രവർത്തിപ്പിക്കുന്നു.
ഇവയിൽ ഉപയോഗപ്പെടുത്തുന്ന വാതകം അന്തരീക്ഷ വായു തന്നെയായിരിക്കും.
ഈ വായുവിനെ ഭ്രമണ കംപ്രസറിൽ (rotating compressor) വച്ച് മർദവിധേയമാക്കിയ ശേഷം ജ്വലന അറയിൽ പ്രവേശിപ്പിക്കുന്നു.
അവിടെ ഹൈഡ്രോകാർബൺ ദ്രാവക ഇന്ധനം കത്തിച്ച് ഈ വായുവിനെ ചൂടാക്കുന്നു.
ഇതിനെ കോർ ടർബൈനിലൂടെ കടത്തിവിടുമ്പോൾ ഉയർന്ന മർദത്തിലും താപനിലയിലും ഉള്ള വാതകം ലഭ്യമാവുന്നു.
ഈ വാതകത്തിലെ അവശിഷ്ട ഊർജ്ജമാണ് നോദനത്തിനുപയോഗിക്കുന്നത്.
കർഷണ-നോദക വാഹനങ്ങൾ.
(traction-propelled vehicles)
ബസ്സ്, ട്രക്ക്, കാർ, തീവണ്ടി, സൈനിക ടാങ്ക് എന്നിവ കർഷണ-നോദക വാഹനങ്ങൾക്ക് ഉദാഹരണങ്ങളാണ്.
ഈ വാഹനങ്ങളിൽ ഉപയോഗിക്കുന്ന എൻജിനിൽ, കോറിലെ വാതക ധാര ഉപയോഗിച്ച് ഒരു പവർ ടർബൈൻ പ്രവർത്തിപ്പിക്കുന്നു.
ഇത് വാതകത്തിലെ ഊർജം വലിച്ചെടുത്ത് ഒരു 'ഹൈ-സ്പീഡ് ഡ്രൈവ് ഷാഫ്റ്റിൽ' ബലആഘൂർണം സൃഷ്ടിക്കുന്നു.
പവർ ടർബൈൻ രണ്ട് രീതിയിൽ ഘടിപ്പിക്കാറുണ്ട്.
സ്വതന്ത്ര ടർബൈൻ സംവിധാനമാണ് ആദ്യ രീതി.
ഇതിൽ പവർ ടർബൈൻ അതിന്റേതായ ഷാഫ്റ്റോടുകൂടി ഒരു പ്രത്യേക വിഭാഗമായി സ്ഥിതിചെയ്യുന്നു.
ഷാഫ്റ്റിന്റെ ഭ്രമണത്തിന് കോറിന്റെ വേഗതയുമായി യാന്ത്രിക ബന്ധവുമില്ല.
സ്ഥിര ടർബൈൻ രീതിയാണ് അടുത്തയിനത്തിൽ പ്രയോജനപ്പെടുത്തുന്നത്.
ഇതിൽ പവർ ടർബൈനിനെ കോർ ടർബൈനിന്റെ ഷാഫ്റ്റിൽ തന്നെ ഉറപ്പിക്കുന്നു.
ഇവിടെ ഷാഫ്റ്റിന്റെ വേഗത കോർ സ്പൂളിന്റേതിനു തുല്യമായിരിക്കും.
പവർ ടർബൈനിനെ സംചരണ സംവിധാനം വഴി കർഷണ ചക്രവുമായി ബന്ധിപ്പിച്ചാണ് വാഹനം ഓടിക്കുന്നത്.
പ്രതിക്രിയാ (reaction)ചാലിത വാഹനങ്ങൾ
വിമാനം, കപ്പൽ, ദ്രുത-വേഗ ഭൂതല വാഹനങ്ങൾ എന്നിവ ഈ വിഭാഗത്തിൽപ്പെടും.
ഇവയെ ഘർഷണം മൂലം പ്രവർത്തിപ്പിക്കുക അസാധ്യമാണ്.
ഇവിടെ വാഹനത്തിന്റെ പരിസരത്തിലെ ദ്രവത്തെ (മിക്ക കപ്പലിലും വെള്ളത്തേയും മറ്റു വാഹനങ്ങളിൽ വായുവിനേയും) ഏതെങ്കിലും ഒരു ടർബൊ യന്ത്രസംവിധാനത്തിലൂടെ ത്വരണ വിധേയമാക്കുന്നു.
ഈ ത്വരണ പ്രക്രിയ നോദക ടർബൊ യന്ത്രസംവിധാനത്തിൽ സൃഷ്ടിക്കുന്ന പ്രതിക്രിയാ ബലമാണ് വാഹനത്തിനാവശ്യമായ പ്രയാണശക്തി നൽകുന്നത്.
വാതക ജനറേറ്റിൽ നിന്നും ഊർജ്ജം വലിച്ചെടുക്കുന്ന പവർ ടർബൈൻ തന്നെയാണ് ടർബൊ യന്ത്ര സംവിധാനത്തിനാവശ്യമായ ഊർജ്ജം പ്രദാനം ചെയ്യുന്നത്.
അവലംബം അധിക വായനക്ക് പുറം കണ്ണികൾ Turbine എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ml:ടർബൈൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടർബൈൻ നോദനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടർബോ ചാർജർ ഇംഗ്ലീഷ് വിലാസം https://ml.wikipedia.org/wiki/Turbocharger ടർബോ ചർജറിന്റെ പരിച്ഛേദം ഉണ്ടാക്കിയത് മൊഹാവ്ക്ക്സ് ഇന്നൊവേറ്റിവ് ടെക്നോളജീസ്.
Archived 2007-09-26 at the Wayback Machine .
ടർബോ ചാർജർ (Turbo Charger) എന്നത് ആന്തരികജ്വലന യന്ത്രങ്ങളിൽ (internal combustion engine) ജ്വലന പ്രക്രിയ ത്വരിതപ്പെടുത്താനായി ബഹിർഗമിക്കുന്ന പുകയെ ഉപയോഗപ്പെടുത്തി കറങ്ങുന്ന ഒരു യന്ത്രമാണ്.
ഇത് ഒരു ടർബൈൻ അഥവാ പങ്കകൾ ഉള്ള ഭ്രമണചക്രമാണ്.
യന്ത്രത്തിൽ നിന്നു പുറത്തു പോകുന്ന പുക ഒരു ചെറിയ പങ്കയെ കറക്കുന്നു ഇത് ഒരു മർദ്ദന(കം‍പ്രസ്സർ)യന്ത്രത്തെയും.
മർദ്ദന യന്ത്രം പ്രധാനയന്ത്രത്തിനാവശ്യമായ കാറ്റിനെ മർദ്ദിച്ച് അതിന്റെ ഓക്സിജന്റെ അളവിനെ കൂട്ടി വിടുന്നു തന്മൂലം ജ്വലനത്തിന് ആവശ്യമായതിനേക്കാൾ അധികം ഓക്സിജൻ ലഭിക്കുകയും ജ്വലനപ്രക്രിയ കാര്യ്യക്ഷമമാകുകയും ചെയ്യുന്നു.
ഭാരം അൽപ്പം അധികമാകുമെങ്കിലും കാര്യമായ ശക്തി വർദ്ധനവും ഇന്ധന ലാഭവുമാണ് ഇതിന്റെ പ്രധാന ഗുണം..
ടർബോ എന്നത് ആംഗലേയത്തിലെ ടർബൈൻ (Turbine) എന്ന പദത്തിൽ നിന്നുരുത്തിരിഞ്ഞ താരതമ്യേന പുതിയ പദമാണ്.
ടർബൈൻ എന്നു തന്നെയാണ് ഇതുകൊണ്ട് വിവക്ഷിക്കുന്നത്.
(Turbine = ലംബമായ ഒരക്ഷത്തിനു ചുററും ദ്രവത്താലോ വാതകത്താലോ ചുഴറ്റപ്പെടുന്ന ഒരു ചക്രം) ടർബോ ചേർത്തു പറയുന്ന ചില പദങ്ങൾ ടർബോ ചാർജർ ടർബോ ഫാൻ ടർബോ സിസ്റ്റംസ് ടർബോ മെഷീനുകൾ പൽചക്രമുള്ള ടർബോ ഫാൻ
ഇതേ പോലുള്ള മറ്റു പദങ്ങൾ സെർവൊ പ്രവർത്തന തത്ത്വം
ടർബോ ചാർജർ മർദ്ദിതജ്വലന യന്തങ്ങലിലാണ് ഉപയോഗിക്കുന്നത്, കാരണം ബഹിർഗമിക്കുന്ന പുക(വായു)ക്ക് പങ്കകൾ കറക്കാനുള്ള ശക്തിയുണ്ടാവുന്നത് ഇത്തരം യന്ത്രങ്ങളിലാണ്.
ഈ ശക്തിയുള്ള കാറ്റുപയോഗിച്ചാണ് ടർബോയുടെ ഈ യന്ത്രം പ്രവർത്തിക്കുന്നത്.
പുറത്തേക്കുള്ള കണ്ണികൾ How turbochargers work at HowStuffWorks.com Photos of 5 turbo engines over 500hp Archived 2007-05-10 at the Wayback Machine .
അവലംബം ↑ http://auto.howstuffworks.com/turbo.htm
ടർബോസോറസ് ഇംഗ്ലീഷ് വിലാസം https://ml.wikipedia.org/wiki/Tarbosaurus
റ്റിറാനോസോറിഡ് ജനുസിൽ  പെട്ട ഒരു തെറാപ്പോഡ വിഭാഗം ദിനോസറുകളാണ്‌ ടർബോസോറസ് .
റ്റിറാനോസോറസ് ആയി അടുത്ത ബന്ധം ഉണ്ട്  ടർബോസോറസ്നു .
ഒരു ഏഷ്യൻ ദിനോസർ ആയ ഇവയുടെ ഫോസ്സിൽ കണ്ടുകിടിയിടുളത് മംഗോളിയയിലും പിന്നെ ചൈനയിലും ആണ്.
പേരിന്റെ അർഥം പരിഭ്രമിപ്പിക്കുന്ന അല്ലെങ്കിൽ  ഭയങ്കരമായ പല്ലി എന്നാണ് , ഗ്രീകിൽ നിന്നു തന്നെ ആണ് ഈ വാക്കും ταρβος/ടർബോ ( പരിഭ്രമിപ്പിക്കുന്ന, ഭയങ്കരമായ ) and σαυρος/സോറസ് ( പല്ലി ).
പല സ്പീഷീസുകളിലുഌഅ ടർബോസോറസ് ദിനോസറുകൾക്ക് തെളിവുകൾ കിട്ടിയിടുണ്ടെകിലും ടി.ബാറ്റെർ എന്ന ഒരിനത്തിനു മാത്രമേ ശാസ്ത്രലോകം അംഗീകാരം നൽകിയിയിട്ടുള്ളൂ.
വടക്കേ അമേരികയിലുള്ള ഉള്ള റ്റിറാനോസാറസുകളുടെ ഏഷ്യൻ പതിപ്പ് മാത്രമാണെന്നാണ് ചില ശാസ്ത്രജ്ഞരുടെ നിഗമനം.
ഇത് ശരിയായാൽ ഈ ജെനുസിന് നിലനിൽപ്പില്ല.
പുറത്തേക്കുള്ള കണ്ണികൾ വിക്കിസ്പീഷിസിൽ Tarbosaurus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Tarbosaurus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചിത്രങ്ങൾ Skeletal image of Shanshanosaurus at The Grave Yard .
Comparison between Tarbosaurus skulls from specimens of different age group and size .
വായിക്കാൻ .
Discussion and specimen list at The Theropod Database.
Review of the Tyrannosauridae Archived 2006-06-13 at the Wayback Machine .
by George Olshevsky (1995).
Scienceblogs: Juvenile, 5 years old Tarbosaurus specimen found in Mongolia 2006 Archived 2009-10-03 at the Wayback Machine .
ടർബൊ തീവണ്ടി ഇംഗ്ലീഷ് വിലാസം https://ml.wikipedia.org/wiki/Turbo_Train ടർബൊ തീവണ്ടി
വാതക ടർബൈൻ എൻജിൻ ഉപയോഗിച്ചു പ്രവർത്തിക്കുന്ന ദ്രുതവേഗ പാസഞ്ചർ തീവണ്ടി.
മറ്റു തീവണ്ടികളെപ്പോലെ ഇതിൽ പ്രത്യേക എൻജിൻ യൂണിറ്റ് ഇല്ല; തീവണ്ടിയുടെ രണ്ടറ്റത്തുമുള്ള പവർ കാറുകളിലെ (ചിത്രം 1) വാതക ടർബൈൻ എൻജിനുകളാണ് തീവണ്ടിയെ മുന്നോട്ടു നയിക്കുന്നത്.
1960-കളുടെ തുടക്കത്തിൽ അമേരിക്കയിലെ യൂണൈറ്റഡ് ടെക്നോളജീസ് കോർപ്പറേഷനിലെ (അന്നത്തെ യൂണൈറ്റഡ് എയർക്രാഫ്റ്റ് കോർപ്പറേഷൻ) എൻജിനീയർമാരാണ് ടർബൊ തീവണ്ടി ആദ്യമായി രൂപപ്പെടുത്തിയത്.
തുടർന്നു സിക്കോർസി എയർക്രാഫ്റ്റ് ഡിവിഷന്റെ സർഫസ് ട്രാൻസ്പോർട്ടേഷൻ സിസ്റ്റംസ്, ഗതാഗതത്തിനായിട്ടുള്ള പ്രഥമ ടർബൊ തീവണ്ടി 1968 -ൽ പുറത്തിറക്കി.
അമേരിക്കയിലെ ബോസ്റ്റണിനും ന്യൂയോർക്കിനുമിടയിലും ക്യാനഡയിലെ മോൺട്രിയലിനും ടൊറൊന്റോയ്ക്കുമിടയിലും 1970-കളിൽ അമേരിക്കൻ നിർമിത ടർബൊ തീവണ്ടികൾ ഓടിച്ചിരുന്നു.
1980-കളുടെ മധ്യത്തോടെ ഫ്രഞ്ച് നിർമിത ഇനങ്ങളും പുറത്തിറക്കപ്പെട്ടു.
ജപ്പാൻ നിർമിത ഷിൻകെൻസെൻ ദ്രുതവേഗ വിദ്യുത് തീവണ്ടിയുടെ ആവിർഭാവവും 1970-കളിൽ ഇന്ധനങ്ങൾക്കുണ്ടായ ഭീമമായ വിലക്കയറ്റവും ടർബൊ തീവണ്ടിയുടെ പ്രചാരത്തിനു വിലങ്ങുതടിയായെങ്കിലും ഇവയിലെ നൂതന സസ്പെൻഷൻ സംവിധാനം ഇതര തീവണ്ടികളിൽ ഇന്നും ഉപയോഗിക്കപ്പെടുന്നുണ്ട്.
വായുഗതിക രീതിയിൽ പിൻവലിവു പരമാവധി കുറയ്ക്കാവുന്ന തരത്തിൽ ഗേജ് കൂടിയ അലൂമിനിയം കൊണ്ട് എയ്റോസ്പേസ് എൻജിനീയർമാരാണ് ടർബൊ തീവണ്ടി നിർമ്മിക്കുന്നത്.
തീവണ്ടിയുടെ പവർ കാറുകൾക്കിടയിലായി 3 മുതൽ 9 വരെ പാസഞ്ചർ കാറുകൾ ഘടിപ്പിക്കാറുണ്ട്; പവർ കാറുകളിലും യാത്രക്കാർക്ക് ഇരിക്കാൻ സൗകര്യമുണ്ട്.
മറ്റു തീവണ്ടികളിലെ കാറുകളെ അപേക്ഷിച്ച് ഇവയിലേതിനു 75 സെ.
-ഓളം പൊക്കം കുറവായിരിക്കും; കാറുകൾക്കോരോന്നിനും രണ്ടു ചക്രമേ കാണൂ.
കാറുകൾക്കു ഭാരം കുറവായതിനാൽ കുറഞ്ഞ ശക്തി ഉപയോഗിച്ചു തീവണ്ടിയെ ചലിപ്പിക്കാനാകുന്നു.
ഇതുമൂലം ഇന്ധനവും ലാഭിക്കാനാകും.
പ്രധാന പ്രത്യേകതകൾ
ടർബൊ തീവണ്ടിയുടെ പ്രധാന പ്രത്യേകതകൾ അവയിലെ തൂങ്ങിയാടുന്ന (pendulous) ബാങ്കിങ് സസ്പെൻഷൻ സംവിധാനവും ഗിയർ ആക്സിലുകളുമാണ്.
മുകൾഭാഗത്തിനടുത്തു നിന്നു, തങ്ങളുടെ ഗുരുത്വാകർഷണ കേന്ദ്രത്തിലൂടെ കടന്നു പോകത്തക്ക രീതിയിൽ, ഒരു അ-ഇനം ചട്ടക്കൂട്ടിൽ തൂങ്ങിയാടാവുന്ന തരത്തിലാണ്, കാറുകളെ ഉറപ്പിച്ചിട്ടുള്ളത്.
പവർ കാറുകളിൽ അവയിലെ കുംഭത്തിനു (dome) കീഴിലും ഇതര കാറുകളിൽ അവയ്ക്കിടയിലുമാണ് സസ്പെൻഷൻ സംവിധാനം ഉറപ്പിക്കുന്നത്.
ഇതുകാരണം വലിയ വേഗതയിൽ വളവുകൾ തിരിയുമ്പോൾ ടർബൊ തീവണ്ടിയിലെ കാറുകൾ അപകേന്ദ്രബല പ്രഭാവത്താൽ വിമാനങ്ങളെപ്പോലെ പാതയിലെ വളവിന് ഉള്ളിലേക്കായിട്ടാണ് ചരിയുന്നത് (ചിത്രം 2).
ഇതുമൂലം വളവുകളിൽക്കൂടി ഉയർന്ന വേഗതയിൽ സഞ്ചരിക്കുമ്പോഴും തീവണ്ടിയിലെ കാറുകൾക്കുള്ളിലെ ഇരിപ്പിടങ്ങളിൽ യാത്രക്കാർക്കു നിവർന്നുതന്നെ ഇരിക്കാനാകുന്നു.
സാധാരണ തീവണ്ടികളെ അപേക്ഷിച്ചു 30%-40% ഉയർന്ന വേഗതയിൽ വളവുകൾ തിരിയാനും ഈ സജ്ജീകരണം ടർബൊ തീവണ്ടിയെ സഹായിക്കുന്നു.
അതുപോലെ ഓരോ ജോടി കാറുകൾക്കുമിടയിലുള്ള ആക്സിലുകൾ വളവുകളിലൂടെയുള്ള പ്രയാണം സുഗമമാക്കുന്നതോടൊപ്പം കാറുകളുടെ കുലുക്കവും ചക്രങ്ങളുടെ തേയ്മാനവും കുറയ്ക്കാനും സഹായിക്കുന്നു.
മുൻവശത്തു ഘടിപ്പിച്ചിട്ടുള്ള പവർ കാർ തീവണ്ടിയെ വലിക്കുമ്പോൾ പിൻഭാഗത്തെ പവർ കാർ തീവണ്ടിയെ മുന്നോട്ടു തള്ളി നീക്കുന്ന 'പുഷ്-പുൾ' രീതിയാണ് ഇവയിലുള്ളത്.
ഇതര തീവണ്ടികളെ അപേക്ഷിച്ചു ഭാരം കുറഞ്ഞതും, കൂടുതൽ വേഗതയിൽ സഞ്ചരിക്കുന്നതുമാണ്, ടർബൊ തീവണ്ടി.
പ്രവർത്തനവേളയിലുണ്ടാകുന്ന ശബ്ദ മലിനീകരണവും ഇതിനു കുറവായിരിക്കും.
പരമാവധി സുഖകരമായ യാത്രാസൗകര്യം ലഭിക്കത്തക്കതരത്തിലാണ് കാറുകളുടെ അകവശം ക്രമീകരിക്കുന്നത്.
പരവതാനികൾ, കർട്ടനുകൾ, പരോക്ഷ പ്രകാശനം, വായനയ്ക്കായുള്ള വിളക്കുകൾ, മടക്കു മേശകൾ, തലവച്ചു ചാരിക്കിടക്കാൻ സൗകര്യപ്രദമായ കസേരകൾ, വാതിലിനടുത്തു ലഗേജ് റാക്കുകൾ, ഭക്ഷണം വിളമ്പാനുള്ള പ്രത്യേകം ഗാലിത്തട്ടുകൾ (galleys), എന്നിവയെല്ലാം ക്രമീകരിച്ചിട്ടുണ്ടാകും.
എയർ കണ്ടിഷനിങ് ഉള്ളതിനാൽ കാറുകൾ ക്കുള്ളിലെ അന്തരീക്ഷ താപനില നിയന്ത്രിക്കാനാകുന്നു.
ആവശ്യമെങ്കിൽ വിദ്യുത് താപനവും ലഭ്യമാണ്.
പൊടി അകത്തേക്കു കടക്കുന്നതു തടയാനും രവ തലം (noise level) താഴ്ത്താനും വേണ്ടി കാറുകൾക്കുള്ളിലെ വായു അല്പം മർദിതമാക്കുകയാണു പതിവ്.
ഓരോ തീവണ്ടിയിലും പരമാവധി ഏഴു വാതക ടർബൈൻ എൻജിനുകൾ വരെ ഘടിപ്പിക്കാനാവും.
ആവശ്യങ്ങൾക്കനുസൃതമായിട്ടാണ് ഇവയുടെ എണ്ണം നിശ്ചയിക്കുന്നത്.
പക്ഷേ, തീവണ്ടിയുടെ ആവശ്യങ്ങൾക്കുവേണ്ടുന്ന വൈദ്യുതി ഉത്പാദിപ്പിക്കുന്നതിനായിട്ടുള്ള പ്രത്യാവർത്തിത്രം (alternator) പ്രവർത്തിപ്പിക്കാനായി മാത്രം എപ്പോഴും ഒരു എൻജിൻ ഉപയോഗിക്കുന്നുണ്ടാവും.
എൻജിനുകളുടെ എണ്ണം വർധിക്കുന്തോറും തീവണ്ടിക്ക് ആർജിക്കാനാവുന്ന പരമാവധി വേഗത, ത്വരണം എന്നിവയുടെ മൂല്യവും ഉയരുന്നു.
ചെറുതും ഒതുക്കമുള്ളതുമായതിനാൽ വാതക ടർബൈൻ എൻജിനുകൾ പവർ കാറുകളിലെ കുംഭത്തിനടിയിൽ വരത്തക്കവണ്ണം ഉറപ്പിക്കാനാകുന്നു.
ടർബൈനിലെ ഷാഫ്റ്റുകൾ വിമാനത്തിലെ പ്രൊപ്പെല്ലെറുകൾ എന്നപോലെ കാറുകളിലെ ഗിയറുകളെ ചാലിതമാക്കി അതുവഴി ടർബൊ തീവണ്ടിയിലെ ചക്രങ്ങളെ ചലിപ്പിക്കുന്നു.
ആന്തരിക-ദഹന എൻജിനുകളെ അപേക്ഷിച്ചു നാലിലൊന്ന് അന്തരീക്ഷ മലിനീകരണമേ ഇതിലെ വാതക ടർബൈനുകൾ സൃഷ്ടിക്കാറുള്ളൂ.
സാധാരണ തീവണ്ടിപ്പാതകളിലൂടെ തന്നെ ഓടിക്കാമെന്നതിനാൽ ടർബൊ തീവണ്ടിക്കായി പ്രത്യേക പാത നിർമ്മാണവും ആവശ്യമില്ല.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തീവണ്ടി ടർബൊ തീവണ്ടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടർബൊഫാൻ ഇംഗ്ലീഷ് വിലാസം https://ml.wikipedia.org/wiki/Turbofan ടർബൊഫാൻ എഞ്ചിന്റെ സ്കീമാറ്റിക് ചിത്രം
അന്തരീക്ഷ വായു പ്രയോജനപ്പെടുത്തി പ്രവർത്തിക്കുന്ന വിമാന വാതക ടർബൈൻ എൻജിൻ .
ഫാൻ-ജെറ്റ് എന്നും ഇത് അറിയപ്പെടുന്നു.
കംപ്രസർ, ദഹന അറ എന്നിവ ചേർന്ന ടർബൈൻ യൂണിറ്റും ഒരു പവർ ജനറേറ്ററുമാണിതിന്റെ പ്രധാന ഭാഗങ്ങൾ.
ടർബൈൻ യൂണിറ്റിനെ കോർ എന്നും കംപ്രസറിനെ ഫാൻ എന്നും വ്യവഹരിച്ചുവരുന്നു.
കോറിൽ നിന്ന് ഉയർന്ന താപനിലയിൽ പുറത്തു വരുന്ന സമ്മർദിത വായുവിന്റെ ഒരു ഭാഗം ഫാനിലെ ജെറ്റ് നോസിലിലൂടെയും ബാക്കി ഭാഗം കോറിൽ തന്നെയുള്ള മറ്റൊരു നോസിലിലൂടെയും കടത്തിവിടുന്നു.
വായു പ്രവാഹങ്ങളുടെ മർദത്തെ പരിസര മർദത്തിലേക്ക് പരിവർത്തനം ചെയ്യുകയാണ് അടുത്തപടി.
ഇങ്ങനെ രണ്ട് വായു പ്രവാഹങ്ങൾ രൂപപ്പെടുമ്പോൾ ടർബൊ സംവിധാനത്തിൽ അനുഭവപ്പെടുന്ന പ്രതിക്രിയയാണ് വിമാനത്തെ മുന്നോട്ടുതള്ളി നീക്കുന്ന ശക്തിയായി വർത്തിക്കുന്നത്.
കോറിന് അകത്തും പുറത്തുംകൂടി കടന്നുപോകുന്ന വായു പ്രവാഹങ്ങൾ തമ്മിലുള്ള അനുപാതം ബൈപ്പാസ് അനുപാതം എന്നറിയപ്പെടുന്നു.
അപ്പപ്പോഴത്തെ സാഹചര്യങ്ങൾക്കനുസൃതമായി വ്യത്യസ്ത ബൈപ്പാസ് അനുപാതം തിരഞ്ഞെടുക്കുകയാണ് പതിവ്.
ശബ്ദത്തെക്കാൾ കുറഞ്ഞ നിലയിൽ നിന്നു ശബ്ദാതീതനിലയിലേക്ക് വിമാനത്തിന്റെ വേഗതയെ ഉയർത്തേണ്ട സന്ദർഭങ്ങളിൽ താഴ്ന്ന ബൈപ്പാസ് അനുപാതമുള്ള ടർബൊഫാനുകൾ ഉപയോഗപ്പെടുത്തുന്നു.
സൈനികാവശ്യങ്ങൾക്കായുള്ള നിരീക്ഷണപ്പറക്കൽ നടത്തുന്ന വിമാനങ്ങളിലും ഇതേ സംവിധാനം തന്നെയാണ് പ്രയോജനപ്പെടുത്താറുള്ളത്.
പക്ഷേ, ട്രാൻസോണിക്ക് വേഗതയിൽ (0.6-1.0 മാക്) പറക്കുന്നവയുടെ ബൈപ്പാസ് അനുപാതം 3-7 പരിധിയിലായിരിക്കും.
അതുപോലെ 0.6-ൽ താഴ്ന്ന മാക് വേഗതയുള്ള, ടർബൊപ്രൊപ് ചാലിത വിമാനങ്ങളിലെ, ടർബൊഫാനിന്റെ ബൈപ്പാസ് അനുപാതം, വളരെ ഉയർന്നതുമായിരിക്കും.
അവലംബം അധിക വായനക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടർബൊഫാൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടർബോ ഇംഗ്ലീഷ് വിലാസം https://ml.wikipedia.org/wiki/Turbocharger ഈ ലേഖനം ഒരു അനാഥലേഖനമാണ് .
(നവംബർ 2010) ( നവംബർ 2010 ) എയർ ഫോയിൽ ബെയറിങ് - ടർബോ ചാർജർ Mohawk Innovative Technology Inc. Archived 2007-09-26 at the Wayback Machine .
(Turbine = ലംബമായ ഒരക്ഷത്തിനു ചുററും ദ്രവത്താലോ വാതകത്താലോ ചുഴറ്റപ്പെടുന്ന ഒരു ചക്രം ) ടർബോ ചേർത്തു പറയുന്ന ചില പദങ്ങൾ ടർബോ ചാർജർ ടർബോ ഫാൻ ടർബോ സിസ്റ്റംസ് ടർബോ മെഷീനുകൾ പൽചക്രമുള്ള ടർബോ ഫാൻ ടർബോ എഞ്ചിൻ
ഇതേ പോലുള്ള മറ്റു പദങ്ങൾ സെർവൊ
മറ്റ് ലിങ്കുകൾ How turbochargers work at HowStuffWorks.com Photos of 5 turbo engines over 500hp Archived 2007-05-10 at the Wayback Machine .
ടർബൊജെറ്റ് ഇംഗ്ലീഷ് വിലാസം https://ml.wikipedia.org/wiki/Turbojet ടർബൊജെറ്റ്  എൻജിന്റെ രേഖാചിത്രം
വാതക ടർബൈൻ ഘടിപ്പിച്ച ജെറ്റ് എൻജിൻ.
ശബ്ദഅതീത വേഗതയിൽ കൂടുതൽ സമയം പറക്കേണ്ടിവരുന്ന വിമാനങ്ങൾ, ചിലയിനം സൈനിക മിസൈലുകൾ, ഭാരക്കുറവുള്ള , STOL(short takeoff and landing)VTOL (vertical takeoff and landing), വാഹനങ്ങൾ എന്നിവയിലെ എൻജിനുകളിലാണ് പൊതുവേ ടർബൊജെറ്റ് ഉപയോഗിക്കാറുള്ളത്.
പ്രവേശ വിസാരകം (inlet diffuser), കംപ്രസർ, ടർബൈൻ, ദഹന അറ, നിർഗമനാഗ്രം എന്നിവയാണ് ടർബൊജെറ്റിന്റെ പ്രധാന ഭാഗങ്ങൾ.
അന്തരീക്ഷ മർദത്തിലുള്ള വായുവിനെ വിസാരകം വഴി പ്രവേശനദ്വാരത്തിലൂടെ വലിച്ചെടുക്കുമ്പോൾ വായുവിന്റെ പ്രവേഗം കുറഞ്ഞ് മർദം അല്പം ഉയരുന്നു.
പിന്നീട് ഒരു അക്ഷീയ അഥവാ അപകേന്ദ്ര കംപ്രസറിൽ വച്ച് വായു മർദം 3-12 മടങ്ങായി ഉയർത്തുന്നു.
ഈ മർദിത വായുവിനെ ദഹന അറയിലേക്ക് കടത്തിവിട്ട് ഇന്ധനവുമായി സമ്പർക്കത്തിലാക്കുന്നു.
തുടർന്ന് ഈ ഇന്ധന-വാതക മിശ്രിതത്തെ കത്തിച്ച് അതിന്റെ താപനില 1253-1813 കെൽവിൻ പരിധിയിലെത്തിക്കുന്നു.
ഇതിനുശേഷം മിശ്രിതത്തെ ടർബൈനിലൂടെ കടത്തിവിട്ട് വികസിപ്പിക്കുമ്പോൾ ലഭിക്കുന്ന ഊർജം ഉപയോഗിച്ചാണ് കംപ്രസർ പ്രവർത്തിപ്പിക്കുന്നത്.
ടർബൈനിൽ നിന്നും ഉയർന്ന മർദത്തിൽ പുറംതള്ളപ്പെടുന്ന വാതകങ്ങൾ ടർബൈനിന്റെ പിന്നിലായി ഘടിപ്പിച്ചിരിക്കുന്ന നിർഗമനാഗ്രത്തിലൂടെ പുറത്തേക്കു പ്രവഹിക്കുമ്പോൾ വിമാനത്തിലനുഭവപ്പെടുന്ന പ്രതിക്രിയാ ബലമാണ് വിമാനത്തെ മുന്നോട്ട് തള്ളി നീക്കുന്നത്.
ഓരോ പ്രാവശ്യവും ചാക്രികമായി ഒരു നിശ്ചിത അളവ് വായു-ഇന്ധന മിശ്രിതം കത്തിച്ച് പ്രതിക്രിയാ ബലം സൃഷ്ടിക്കുന്നതിനുപകരം തുടർച്ചയായി ഇത് ലഭ്യമാക്കാനുള്ള സംവിധാനമാണ് ഇതിൽ ക്രമീകരിച്ചിരിക്കുന്നത്.
എൻജിന് പരമാവധി ദക്ഷത ലഭിക്കാൻ പുറംതള്ളപ്പെടുന്ന വാതക പ്രവേഗവും പ്രവേശാഗ്രത്തിലൂടെയുള്ള വായു പ്രവേഗവും തുല്യമാകേണ്ടതുണ്ട്.
പക്ഷേ, പുറംതള്ളപ്പെടുന്ന വാതക പ്രവേഗം പൊതുവേ പ്രകാശാതീത (സൂപ്പർസോണിക്ക്) പരിധിയിൽ വരുന്നതായിരിക്കും.
തന്മൂലം പ്രകാശാതീതവേഗതയിൽ പറക്കുമ്പോൾ മാത്രമാണ് ഉയർന്ന ദക്ഷത ലഭിക്കുന്നത്.
അതിനാൽ കൂടുതൽ സമയവും പ്രകാശാതീത വേഗതയിൽ പറക്കുന്ന വിമാനങ്ങളിൽ ടർബൊജെറ്റ് ഉപയോഗിച്ചുവരുന്നു.
സാധാരണഗതിയിൽ എൻജിനിലേക്കു വരുന്ന വായുവിലുള്ള ഓക്സിജന്റെ മൂന്നിലൊരംശം മാത്രമേ ഊർജ്ജോത്പ്പാദനത്തിനായി ഉപയോഗിക്കാറുള്ളൂ.
ഈ സ്ഥിതി മാറ്റി കൂടുതൽ ഓക്സിജൻ ഉപയോഗപ്പെടുത്താനായി ചില ടർബൊജെറ്റ് എൻജിനുകളിൽ ടർബൈനിനും വിസരണാഗ്രത്തിനും ഇടയ്ക്കായി ആഫ്റ്റർബർണർ എന്നു പേരുള്ള ഒരു ദഹന അറ ഉറപ്പിക്കാറുണ്ട്.
എന്നാൽ സാധാരണ ടർബൊജെറ്റ് എൻജിനിൽ വേണ്ടിവരുന്നതിന്റെ നാലിരട്ടിയോളം ഇന്ധനം ആഫ്റ്റർബർണർ ഉള്ള ടർബൊജെറ്റിൽ ചെലവാക്കേണ്ടതായിവരുന്നു.
തന്മൂലം വളരെ പെട്ടെന്ന് പ്രയാണ ശക്തി വർധിപ്പിക്കേണ്ട സന്ദർഭങ്ങളിൽ മാത്രമേ ആഫ്റ്റർബർണർ ഘടിപ്പിച്ച ടർബൊജെറ്റ് ഉപയോഗിക്കാറുള്ളു.
അവലംബം അധിക വായനക്ക് പുറം കണ്ണികൾ Erich Warsitz, the world's first jet pilot : includes rare videos (Heinkel He 178) and audio commentaries] NASA Turbojet Engine Description Archived 2023-04-23 at the Wayback Machine .
: includes a software model] Turbojet engines എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടർബൊജെറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടർബൊഡ്രിൽ ഇംഗ്ലീഷ് വിലാസം https://ml.wikipedia.org/wiki/Turbodrill
എണ്ണക്കിണറുകൾ, വാതകക്കിണറുകൾ എന്നിവ കുഴിക്കാൻ ഉപയോഗിക്കുന്ന കറങ്ങുന്ന ഒരു ഉപകരണമാണ് ടർബൊഡ്രിൽ .
ഇതിൽ തുളയ്ക്കാനുപയോഗിക്കുന്ന കൂർത്ത ഭാഗത്തെ (bit) തിരിക്കുന്നത് കിണറിനകത്തു തന്നെ സ്ഥിതിചെയ്യുന്ന ഒരു ടർബൈൻ മോട്ടോർ ഉപയോഗിച്ചാണ്.
റോട്ടറി ഡ്രില്ലുകളിലെ ബിറ്റ്, ഡ്രിൽ പൈപ്പിന്റെ അറ്റത്തായിട്ടാണ് ഘടിപ്പിക്കാറുള്ളത്; ഈ പൈപ്പിനെ കിണറിനു പുറത്തു സ്ഥിതിചെയ്യുന്ന ഒരു മോട്ടോറുപയോഗിച്ച് കറക്കുന്നു; എന്നാൽ ടർബൊഡ്രിൽ സംവിധാനത്തിൽ കുഴിക്കുന്ന കുഴിയുടെ അടിയിൽ സ്ഥിതി ചെയ്യുന്നതും ചെളി ഉപയോഗിച്ച് പ്രവർത്തിക്കുന്നതുമായ ഒരു ടർബൈനാണ് ഡ്രിൽ ബിറ്റിനെ തിരിക്കുന്നത്.
ടർബൊഡ്രില്ലിന്, മുകളിലായുള്ള ത്രസ്റ്റ് ബെയറിങ്, ടർബൈൻ, കീഴ്ഭാഗത്തായുള്ള ബെയറിങ്, ബിറ്റ് എന്നിങ്ങനെ നാലു ഭാഗങ്ങളുണ്ട്.
ഉപകരണത്തിന്റെ ഏകദേശ നീളം 9 മീ.
ഷാഫ്റ്റിനു മാത്രം 6 മീ.
കിണറിന്റെ പ്രതലത്തു നിന്ന് താഴേക്ക് ഇറങ്ങിപ്പോകുന്ന പൈപ്പാണ് ഡ്രിൽ പൈപ്പ്.
ഇതിന്റെ കീഴറ്റത്തെ, ടർബൊഡ്രില്ലുമായി, ഒരു ഡ്രിൽ കോളർ മൂലം ബന്ധിപ്പിച്ചിരിക്കുന്നു.
ഡ്രിൽ പൈപ്പ്, ത്രസ്റ്റ് ബെയറിങ് എന്നിവയിലൂടെ കിണറിലെ ചെളി പമ്പ് ചെയ്ത് ടർബൈനിലെത്തിക്കുന്നു.
അതിനുള്ളിൽ ഘടിപ്പിച്ചിട്ടുള്ള സ്റ്റാറ്ററുകൾ ചെളിയുടെ ഒഴുക്കിനെ ഷാഫ്റ്റിൽ ഘടിപ്പിച്ചിട്ടുള്ള റോട്ടറുകളിലേക്ക് തിരിച്ചുവിടുന്നു.
ഇത് ഷാഫ്റ്റിനേയും തദ്വാര അതിനോട് ഘടിപ്പിച്ചിട്ടുള്ള ബിറ്റിനേയും കറക്കുന്നു.
ചെളി പുറത്തുവരുന്നത് കീഴറ്റത്തെ ബെയറിങ്ങിലെ ഷാഫ്റ്റിനുള്ളിലൂടെയും ബിറ്റിലൂടെയുമാണ്.
മുറിത്തുണ്ടുകളെ നീക്കം ചെയ്യുക, ബിറ്റിനെ തണുപ്പിക്കുക തുടങ്ങി, ഡ്രില്ലിങ്ങ് ദ്രവം കൊണ്ടു ചെയ്യേണ്ട കർമങ്ങൾ ഇവിടെ ചെളി ഉപയോഗിച്ചാണ് നടപ്പാക്കുന്നത്.
ചെളിപ്പമ്പിന്റെ ക്ഷമതയാണ് ഭ്രമണ വേഗതയ്ക്ക് ഹേതു .
ബിറ്റിന്റെ ഭ്രമണ വേഗത മിനിറ്റിൽ ഏകദേശം 500-1,000 (rpm) വരെ വരും.
അടിസ്ഥാനപരമായി രണ്ടു തരം ടർബൊഡ്രില്ലുകൾ ഉപയോഗിക്കപ്പെടുന്നു.
ആദ്യത്തെയിനം നൂറുസ്റ്റേജ് (ഒരു റോട്ടറും ഒരു സ്റ്റാറ്ററും ചേർന്നതാണ് ഒരു സ്റ്റേജ്) ഉള്ള ഒരു സ്റ്റാൻഡേഡ് യൂണിറ്റ് ആണ്.
ഇത്തരത്തിലുള്ള രണ്ടോ മൂന്നോ യൂണിറ്റുകൾ ചേർന്ന ടാൻഡെം ടർബൊഡ്രിൽ (tandum turbodrill) ആണ് രണ്ടാമത്തെയിനം.
ന്യനതകൾ ഇവയുടെ ബിറ്റു കൾക്ക് വേഗം തേയ്മാനം സംഭവിക്കുന്നു.
കേടായ ബിറ്റുകൾ മാറ്റിയിടാൻ വളരെ കൂടുതൽ സമയം വേണ്ടി വരുന്നു.
അവലംബം ↑ Matveichuk, Aleksandr (2011).
"The Turbodrill of Engineer Kapelyushnikov".
Oil of Russia (Moscow: LUKOIL-Inform) (1-2011).
പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടർബൊഡ്രിൽ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ചിക്നി ചമേലി ഇംഗ്ലീഷ് വിലാസം https://ml.wikipedia.org/wiki/Chikni_Chameli ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
2012 ജനുവരി 26 -ന് പുറത്തിറങ്ങിയ അഗ്നീപഥ് എന്ന ഹിന്ദി ചലച്ചിത്രത്തിലെ ഒരു പ്രശസ്തമായ ഗാനമാണ് ചിക്നി ചമേലി .
കരൺ ജോഹർ നിർമ്മിച്ച ചലച്ചിത്രം സംവിധാനം ചെയ്തിരിക്കുന്നത് കരൺ മൽഹോത്രയാണ് .
2011 ഡിസംബർ 15 -നാണ് ഗാനം പുറത്തിറക്കിയത്.
കത്രീന കൈഫാണ് ഗാനരംഗത്തെ നയിക്കുന്നത്.
ഋത്വിക് റോഷൻ , സഞ്ജയ് ദത്ത് എന്നിവരും ഈ ഗാനരംഗത്തുണ്ട്.
ശ്രേയ ഘോഷാലാണ് ഈ ഗാനം ആലപിച്ചിരിക്കുന്നത്.
ഗാനരംഗത്തിന്റെ കൊറിയോഗ്രഫി ചെയ്തിരിക്കുന്നത് ഗണേഷ് ആചാര്യയാണ് .
കാഴ്ച്ചപ്പാട്
"നടരംഗ്" എന്ന മറാഠി ചലച്ചിത്രത്തിലെ "കോമ്പ്ഡി പലാലി" എന്ന ഗാനത്തിന്റെ ഹിന്ദി ഭാഷയിലേക്കുള്ള മൊഴിമാറ്റമാണ് ചിക്നി ചമേലി .
പ്രശസ്ത സംഗീത സംവിധായകരായ അജയ്-അതുൽ ആണ് ഈ ഗാനത്തെ മറാഠിയിൽ നിന്നും ഹിന്ദിയിലേക്ക് കൊണ്ടുവന്നത്.
വളരെ പെട്ടെന്നുതന്നെ ഈ ഗാനം ജനപ്രീതിയാർജ്ജിച്ചു .
"ഷീലാ കി ജവാനീ" എന്ന ഗാനത്തിന് ശേഷം ഐറ്റം വേഷം അവതരിപ്പിക്കുന്ന കത്രീന കൈഫിന്റെ രണ്ടാമത്തെ ഗാനമാണിത്.
ഡൽഹി മാനഭംഗക്കേസിന്റെ പശ്ചാത്തലത്തിൽ ചിക്നി-ചമേലി എന്ന ഗാനം വിമർശനവിധേയമായിരുന്നു.
ദേശീയ ടെലിവിഷനിൽ ചിക്നി-ചമേലി പോലൊരു ഗാനരംഗം പ്രദർശിപ്പിക്കുന്നത് ഒരു സെൻട്രൽ ബോഡ് ഓഫ് ഫിലിം സർട്ടിഫിക്കേഷൻ അംഗം എതിർക്കുകയുണ്ടായി.
അവലംബം പുറത്തേക്കുള്ള കണ്ണികൾ Chikni Chameli's Official Page at Facebook Chikni Chameli Song from the Movie Agneepath Archived 2012-04-26 at the Wayback Machine .
Chikni Chameli Full Song (Audio) - Youtube യൂട്യൂബിൽ Chikni Chameli - The Official Song - YouTube യൂട്യൂബിൽ Palali vs Chikni Chameli vs Katrina Kaif - YouTube വിഡിയോ യൂട്യൂബിൽ
ചിഗുൾ ഇംഗ്ലീഷ് വിലാസം https://ml.wikipedia.org/wiki/Chigul
ഒരു നൈജീരിയൻ ഹാസ്യനടിയും ഗായികയുമാണ് ചിയോമ ഒമേരുവ.